Գծաներկ

Գծաներկը  կոսմետիկ միջոց  է, որն օգտագործվում է աչքերը երկայնքով ընդգծելու համար:Այն կիրառվում է աչքերի ուրվագծերի շուրջ ՝ մի շարք գեղագիտական էֆեկտներ ստեղծելու համար։


== Պատմություն ==

Գծաներկը առաջին անգամ օգտագործվել է Հին Եգիպտոսում և Միջագետքում, որպես աչքերի երկայնքը ընդգծող մուգ սև գիծ։
Մ.թ.ա. դեռևս 10,000-ական թվականներին եգիպտացիները և Միջագետքի ժողովուրդները օգտագործում էին տարբեր տեսակի կոսմետիկ միջոցներ, ներառյալ գծաներկը՝ ոչ միայն գեղագիտական, այլև մաշկը անապատի արևից պաշտպանելու նպատակով:Հետազոտությունները պարզել են նաև, որ գծաներկը օգտագործողին պաշտպանել է չար աչքերից։ Խիստ ընդգծված աչքեր ունենալու առանձնահատկությունը հաճախ արտացոլվում է հին եգիպտական արվեստում։ Նրանք գծաներկեր էին արտադրում զանազան նյութերից՝ ներառյալ պղնձի հանքաքարը և ծարիրը։ Հին եգիպտական գծամատիտը պարունակում էր կապար, որը ներկրվում էր մոտակա շրջաններից ՝ Պունտիից,Կոպտոսից և Արևմտյան Ասիայի երկրներից։
1960-ականներին հեղուկ գծաներկը օգտագործվում էր դիմահարդարման մեջ աչքերի շուրջ հաստ սև և սպիտակ գծեր անելու համար՝ կապված այնպիսի հայտնի դիմահարդարների  հետ, ինչպիսին է Մերի Քվանտը։ 60-ականները և 70-ականները իրենց հետ բերեցին նորաձևության նոր տենդենցներ, որոնք նոր եղանակներով օգտագործեցին գծաներկը,թարթչաներկը և ստվերաներկը։
Երբ գոթ և փանկ նորաձևության տեսակները զարգացան, նրանք գծաներկը օգտագործեցին ավելի շատ աչքերի մուգ և դրամատիկ ազդեցություն թողնելու համար։


== Ժամանակակից օգտագործում ==

Քսաներորդ դարի վերջին և քսանմեկերորդ դարի սկզբին աչքի գշաներկի խիստ և հաստ օգտագործումը կապված էր Գոթ և Փանկ նորաձևությունների հետ:Տարբեր աստիճանի հաստության աչքի գծաներկը նույնպես կապված է էմո ենթամշակույթի և տարբեր այլընտրանքային ապրելակերպի հետ:Գայլայները(գծաներկ,որոնք օգտագործել են տղամարդիկ) հատուկ ոճ է, որը Էմո ենթամշակույթը հակված է օգտագործել այն բանից հետո, երբ օգտագործվել և հանրաճանաչ է դարձել փոփ-պանկ խմբի Fall Out Boy- ի բասիստ Փիթ Ուենթզի կողմից։ 

Գծաներկը սովորաբար օգտագործվում է ամենօրյա դիմահարդարման մեջ աչքերը ընդգծելու կամ ավելի մեծ կամ փոքր տեսք տալու համար։Գծաներկը կարող է օգտագործվել որպես գործիք, աչքի շուրջը տարբեր պատկերներ ստեղծելու, ինչպես նաեւ աչքի տարբեր առանձնահատկություններ ընդգծելու նպատակով։Գծաներկը հասանելի է լայն երանգներով ՝ սովորական սև, շագանակագույն և մոխրագույնից մինչև առավել արկածային երանգներ, ինչպիսիք են վառ  գույները, պաստելները, ցրտաշունչ մետաքսե գույներն ու ոսկեգույնը, սպիտակ և նույնիսկ փայլուն շողոքորթ գույները։
Աչքերի գծաներկը կարող է օգտագործվել նաև լուսանկարներում ընկճվածություն ցույց տալու համար։


=== Թևավոր գծաներկ ===

Թևավոր աչքի գծաներկը ընդգծում է վերին կոպի ձևը և տարածվում է մի կետից  մինչև հոնքերի ծայրը՝ կոպի մոտավորապես կեսը։


=== Նեղացում ===
Նեղացումը վերին կոպի թարթիչների տակ գտնվող մասի և ստորին թարթիչների կոպի վերևում գծաներկով ընդգծումն է։ Մեմբրանների հարևանության և աչքի մակերեսի պատճառով գերադասելի է անջրանցիկ գծաներկի օգտագործումը։Նեղացումը մի տեխնիկա է, որի միջոցով թարթիչները սկսում են ավելի հեռու մնալ կոպից ՝ դրանով իսկ ավելի երկար տեսք ունենալով:Այս տեսքը ստեղծելու համար կարող են օգտագործվել հեղուկ գծաներկ և փոքր անկյունային խոզանակ։


=== Կիրառություն ===
Կիրառության վերաբերյալ խորհուրդները տարբեր են։ Bazaar–ը խորհուրդ է տալիս կարճ գծիկներ կիրառել։


== Տեսակներ ==

Կախված դրա բաղադրությունից, գծաներկը կարող է լինել մեղմորեն փխրուն կամ հստակ ընդգծող լինել։ Շուկայում առկա են գծաներկերի վեց հիմնական տեսակներ։ Յուրաքանչյուրը իր հերթին տարբեր էֆեկտներ է տալիս։

Հեղուկ գծաներկը անթափանց հեղուկ է, որը սովորաբար լինում  է փոքրիկ շշով և օգտագործվում է փոքր կտրուկ խոզանակի հետ միասին։ Այն մաքուր, ճշգրիտ գիծ ստանալու լավագույն տեսակն է։ Գծաներկի այս տեսակը լավագույնս օգտագործվում է սուր, թևավոր գիծ ստանալիս։ Քանի որ հեղուկ գծաներկը տալիս է շատ ավելի ծանր տեսք, այն հաճախ կիրառվում է միայն վերին կոպի երկայնքը ընդգծելու համար։
Փոշե գծամատիտը գծաներկ է փայտե մատիտի տեսքով։ Այն ընդհանուր առմամբ հասանելի է մուգ, փայլատ երանգներով։
Մոմե գծաներկերը հեշտացնում են ընդգծումը ։ Դրանք կարող են ունենալ գույների լայնև վառ տեսականի, ինչպես նաև ավելի գունատ երանգներ, ինչպիսիք են սպիտակ կամ բեժ:Մոմի հիմքով  աչքի գծաներկերը կարող են կիրառվել խոզանակի հետ միասին։
Կապարե աչքի գծաներկը փափուկ փոշի է, որը հասանելի է մուգ փայլատ ստվերներով։ Այն առավել հաճախ օգտագործվում է սև գույնով `աչքերը ուրվագծելու համար։ Այն լինում է մատիտի կամ սեղմված փոշու տեսքով։
Գելային գծաներկը  հեշտությամբ կարելի է կիրառել ցանկացած խոզանակով։ Այն ավելի ճշգրիտ է կիրառվում և ավելի նուրբ տեսք է տալիս  քան կապարե գծաներկը։
Առկայծող գծաներկը որը հասանելի է տարբեր վառ գույներով,  կիրառվում է ինչպես վերին, այնպես էլ ստորին կոպը ընդգծելու համար։


== Քիմիական բաղադրություն ==
Մոմի վրա հիմնված ավանդական գծաներկերը պատրաստվում են մոտ 20 բաղադրիչներից։ Քաշի մոտ 50% -ը մոմեր են (օրինակ ՝ Ճապոնական մոմ, ճարպեր կամ  փափուկ նյութեր, որոնք հեշտությամբ սահում են մաշկին)։


== Ծանոթագրություններ ==